Je to deň venovaný naším najmenších. Deň, ktorý dospelí venujú detskému svetu, detským hrám, radostiam a detským srdiečkam.
Na 1. stupni sa MDD niesol v znamení radosti a zábavy, o ktorú sa postaral Veľký špeciál ku dňu detí z 🐧DAFilms Junior- špeciálny filmový program pre deti pri príležitosti MDD. Žiaci si pozreli pekné filmy, ktoré boli spojené s kvízom a sladkou odmenou. Deťom boli rozdané ich "prvé noviny" od 🐧DAFilms Junior, kde sa dočítali, ako sa vyrába animovaný film, dostali návod, ako si urobiť sopku a mnoho zaujímavých vecí. Po náučnom programe nasledovala zábava v podobe diskotéky, hier a samozrejme aj malej hostinky.
Krásne prežitý deň vyčaril všetkým deťom úsmev na tvári.